Karun Chandhok

Karun Chandhok (Bahasa Hindi: करुण चंडोक; lahir Januari 19, 1984 di Madras) ialah seorang pemandu kereta lumba dari India, yang pernah bersaing dalam Formula Satu untuk pasukan Hispania Racing pada tahun 2010. Sebelum ini, beliau bersaing dalam kejuaraan GP2 Series selama tiga tahun dan memenangi dua perlumbaan.
 
Sebelum bersaing dalam GP2, Chandhok memenangi kejuaraan Formula Asia pada tahun 2001 dan memenangi kejuaraan pertama Formula Asia V6 by Renault pada tahun 2006.

Formula Satu

Dikaitkan dengan Force India
Chandhok telah dikaitkan dengan pasukan Force India, yang diwujudkan pada tahun 2008. Ia adalah pasukan Formula Satu India yang pertama dan dimiliki oleh Vijay Mallya. Selepas pemandu pasukan, Giancarlo Fisichella, menyertai Ferrari dari Force India pada musim 2009, Chandhok dikaitkan dengan kerusi perlumbaan tersebut, dengan penyokong lama, Bernie Ecclestone, menyokong Chandok. Namun begitu, pemandu ujian pasukan, Vitantonio Liuzzi, kemudiannya mengantikan Fisichella.

Hispania (2010)

Chandhok mula memandu dalam Formula Satu pada musim 2010 untuk Hispania Racing bersama bekas rakan sepasukannya dari kejuaraan GP2, Bruno Senna, dan menjadi pemandu India yang kedua untuk bersaing dalam Formula Satu selepas Narain Karthikeyan pada tahun 2005.
 
Pada perlumbaan pertama Chandhok, iaitu di Grand Prix Bahrain, beliau tidak dapat untuk melengkapkan pusingan dalam mana-mana sesi latihan bebas kerana keretanya masih belum dipasang, dan kemudiannya mengalami masalah hidraulik. Beliau mendapat tempat ke-24 dan terakhir pada pusingan kelayakan, 1.7 saat di belakang rakan sepasukan, Senna. Chandhok bersara hanya selepas satu pusingan selepas terhempas ke dinding. Chandhok mendapat tempat ke-14 di Australia. Di Malaysia, beliau mendapat tempat ke-15, dan kemudiannya mendapat tempat ke-17 di China. Chandhok bersara di Sepanyol selepas mengalami masalah ampaian. Chandhok bersara sekali lagi selepas mengalami kemalangan dengan Jarno Trulli di Monaco, dan kemudiannya mengalami masalah teknikal di Turki. Beliau mendapat tempat ke-18 di Kanada dan Valencia dan mendapat tempat ke-19 di Silverstone, tetapi digantikan oleh Sakon Yamamoto untuk Grand Prix Jerman dan seterusnya.

Lotus (2011)

Pada 22 Mac 2011, Chandhok disahkan sebagai pemandu simpanan untuk Team Lotus bagi musim . Beliau memandu pada sesi latihan bebas di Grand Prix Australia dan terbabas pada pusingan keluar. Selepas memandu dalam tiga sesi latihan bebas lagi, beliau menggantikan Jarno Trulli untuk Grand Prix Jerman. Beliau mendapat tempat ke-20 dan terakhir.

Rekod perlumbaan

Ringkasan kerjaya

Keputusan lengkap GP2 Series
Tebal - Petak pertama Condong - P.Terpantas

Keputusan lengkap GP2 Asia Series
Tebal - Petak pertama Condong - P.Terpantas

Keputusan lengkap Formula Satu
(kunci)

Rujukan

Pautan luar

Laman sesawang rasmi
Profil Karun Chandhok di DriverDB

Kelahiran 1984
Orang hidup
Pemandu Formula Satu India